Для жыхароў в.Сушытніца 10 жніўня сапраўды стала гістарычнай датай. У гэты дзень протаіерэй Віктар Паляціла, благачынны Маларыцкай царкоўнай акругі, і протаіерэй Пётр Пяшко, настаяцель храма Праабражэння Гасподняга в.Хаціслаў, па благаславенні епіскапа Брэсцкага і Кобрынскага Іаана адслужылі малебен перад пачаткам усякай добрай справы на месцы, дзе пачаліся работы па ўзвядзенні праваслаўнага храма. Ён будзе ўзведзены на паўднёвым захадзе вёскі ў гонар Смаленскай іконы Божай Маці “Адзігітрыя” (Пуцевадзіцельніца). Знагоды гэтай падзеі на месцы будаўніцтва сабралася шмат вернікаў не толькі з Сушытніцы, але і з навакольных вёсак Хаціслава, Мельнік, а таксама — з Маларыты. А на наступны дзень, 11 жніўня, ужо быў заліты падмурак у зямлі. Пасля правядзення падрыхтоўчых работ чакаецца прыезд Іаана, архіепіскапа Брэсцкага і Кобрынскага, які адслужыць чын асвячэння закладкі каменя ў будаўніцтва новай царквы.